Document ID: 32014R0380

РЕГЛАМЕНТ (EС) № 380/2014 НА СЪВЕТА
от 14 април 2014 година
за изменение на Регламент (ЕС) № 1284/2009 за налагане на някои специфични ограничителни мерки спрямо Република Гвинея
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215, параграф 1 от него,
като взе предвид Решение 2010/638/ОВППС на Съвета от 25 октомври 2010 г. за налагане на ограничителни мерки срещу Република Гвинея (1),
като взе предвид съвместното предложение на върховния представител на Съюза по въпросите на външните работи и политиката на сигурност и на Комисията,
като има предвид, че:
(1)
С Регламент (ЕС) № 1284/2009 на Съвета (2) бяха наложени някои ограничителни мерки спрямо Република Гвинея в съответствие с Обща позиция 2009/788/ОВППС на Съвета (3) (заменена с Решение 2010/638/ОВППС). Тези мерки включиха забрана за предоставяне на техническа и финансова помощ и други услуги, свързани с военно оборудване, и ембарго относно продажбата, доставката, трансфера или износа на оборудване, което би могло да се използва за вътрешни репресии.
(2)
На 14 април 2014 г. Съветът прие Решение 2014/213/ОВППС (4) за изменение на Решение 2010/638/ОВППС, с което се вдига оръжейното ембарго и ембаргото относно оборудване, което би могло да се използва за вътрешни репресии.
(3)
Някои аспекти от вдигането на тези мерки попадат в обхвата на Договора за функционирането на Европейския съюз и следователно, по-специално с цел да се осигури еднаквото им прилагане от страна на икономическите оператори във всички държави членки, за тяхното прилагане е необходим нормативен акт на равнището на Съюза.
(4)
Поради това Регламент (ЕС) № 1284/2009 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕС) № 1284/2009 се изменя, както следва:
1)
В член 1 се заличават букви а), б) и в).
2)
Членове 2, 3, 4 и 5 се заличават.
3)
Член 7 се заменя със следното:
„Член 7
Забраната, предвидена в член 6, параграф 2 не поражда никаква отговорност за физическите и юридическите лица, образуванията или органите, които са предоставили финансови средства или икономически ресурси, ако те не са знаели и не са имали основателна причина да предполагат, че действията им ще са в нарушение на тази забрана.“
4)
Приложение I се заличава.
5)
Приложение III се заменя с текста, съдържащ се в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Люксембург на 14 април 2014 година.

Labels: 3
18
5